Document ID: /roh_data/filtered/fineweb-2-filterrobots_roh.jsonl.gz/58788

CE da curling - Curlistas svizras perdan cunter Scottas
Las curlistas svizras han pers per l’emprima giada al campiunadi europeic a Helsingborg en Svezia. Quai en la quarta runda da la «round robin». Il team enturn il skip Silvana Tirinzoni, ha pers cunter la cunfavurita Scozia cun 8 a 9.
Il mument èn las campiunessas mundialas dal CC Aarau sin il segund plaz da la glista da rangaziun intermediara. Cunquai ch’ellas han gia dà las partidas cunter ils teams ferms da la Svezia, Russia e Scozia èn lur schanzas da pudair sa qualifitgar per il mezfinal anc adina bunas.